Den [[9. november]] 1978 blev Kalule matchet mod den amerikanske mellemvægter [[Sugar Ray Seales]] i sin hidtil største match. Sugar Ray Seales var OL-guldvinder fra [[Boksning under Sommer-OL 1972|OL i 1972]] og havde en imponerende rekordliste med kun fire nederlag i 52 kampe. De fire nederlag var mod verdensklasseboksere (herunder et pointnederlag til [[Marvin Hagler]]), og Seales havde ikke tabt i de seneste 16 kampe. I en hård kamp vandt Kalule på point efter 10 omgange over Seales, og beviste, at han ikke kun kunne gøre sig gældende i den forholdsvis svage letmellemvægtklasse, men at han også kunne besejre de bedste mellemvægtere.
Levende_personer Sport